Народът Господен - Страница 4 - ТИ СИ ТОВА ◦◦◦ Tat Tvam Asi ◦◦◦ Thou Art That
Непрочетено мнение от time » 05 апр 2009, 16:20
VladPomak написа: Абе, човек се подвежда и лъже докато е жив!
Така е VladPomak, някои цял живот не могат да разберат , че са подведени и лъгани.
Трудно е да отсееш лъжата от истината.
Каква е твоята истина, VladPomak?
А дали тя е моята истина?
Аз лично се радвам на мислещите и търсещите... и тези, които успяват да разберат, че са лъгани.
Непрочетено мнение от VladPomak » 05 апр 2009, 22:03
Аз лично се радвам на мислещите и търсещите... и тези, които успяват да разберат, че са лъгани.[/quote]
Казах го, защото тук срещам прекалено самомнителни хора, които си въобразяват, че търсят някаква истина, че са изчели всичко публикувано от античността за българите, но всъщност само папагалстват върху това което някои съвременни шмекери са написали. Казвам съвсем съзнателно шмекери, защото е - меко казано - шмекерия да отхвърлиш всичко, което древните автори са писали за българите и да почнеш да градиш някакви хипотези на основата на трудове които просто не описват нашия народ. Бактрийци, кушанци, тохарци и пр. и т.н. -но не и българи.
Т.е. подлъгал съм се, разбирам това и ви оставям да си дърдорите глупостите.
Непрочетено мнение от Jonathan » 05 апр 2009, 23:17
Малко странно ми звучи да твърдим за някого, че си е "въобразил, че търси някаква истина"... По-важното е да сме наясно за себе си какво търсим.
Там е работата обаче, че тук има и намерили... и то такива, които вместо да се пъчат, напълно смирено го предават и на другите! Като изобщо не отхърлят написаното от древните автори...
За едни това са глупости, а за други е точно обратното... Въпрос на обусловеност на ума... Това, което хората са свикнали да наричат здрав разум, много често представлява един голям камък на врата, който все ти пречи да си изправиш главата и да погледнеш от друг ъгъл на нещата. В същото време, колкото повече си привързан към емоцията, толкова по-голям става камъка, докато накрая не те завлече на дъното.
Но всеки си знае какво търси и затова, както сам е избрал да дойде, така е свободен и да си отиде.
Непрочетено мнение от stoian » 06 апр 2009, 16:29
Много интересна хипотеза, sum. Но искам да те насоча към друго любопитно, което струва ми се, че много ще те заинтересува.
Има една книга „Стълба към небето” на Закария Сичин. Там се пише за един пътешественик, носещ името Дарвю, който е проучвал Ливан през ХVІІ в.
На стр. 208 в своите „Мемоари” авторът пише, че според местните хора там бил открит стар ръкопис с този текст: „След потопа, когато в Ливан царувал Нимрод, той пратил исполини да възстановят крепостта Баалбек, наречена така в чест на Ваал, бога на моавците, поклонници на слънчевия бог.”
Според библейските историци, моавците обитават източните предели на Мъртво море, още от времето на прародителя си Лот.
Сигурно се сещаш, че Лот е племенникът на Авраам! Това означава, че племенникът на Авраам е почитал бога Баал, за разлика от своя чичо!
В Библията е описана историята на чичото /Авраам/ и неговия племенник /Лот/:
„И взе Аврам Сара жена си, и Лота братовия си син, и всичкия имот колкото бяха придобили, и хората що бяха придобили в Харан, и излязоха да отидат в Ханаанската земя; и дойдоха в Ханаанската земя.”
Ще представя продължението на историята със съкращения:
„И стана препиране между пастирите на Аврамовите добитъци и пастирите на Лотовите добитъци;
Не е ли всичката земя пред тебе? Моля ти се отлъчи се от мене; ако идеш ти наляво, аз да ида надясно; ако ли ти надясно, аз да ида наляво.”
„И избра Лот за себе си всичката Иорданска околност…”
„Аврам се насели в Ханаанската земя;”
Така че коренът на религиозния проблем, между боговете Баал и Ехова, може би е започнал с развалянето на взаимоотношенията между Авраам /чичото/, и неговият племенник Лот.
Как ти изглежда тази хипотеза?
Непрочетено мнение от sum » 07 апр 2009, 11:34
Много интересно наистина…
Но има нещо друго, което лично мен ме изуми, когато се ровех вчера в интернет за историята на Авраам.
Проф. Хари Сагс в своята книга „Величието на Вавилон” обръща внимание, че през „3-то хилядолетие пр. Хр. започва преселението на една народност, говореща семитски език – номадите амореи или марту”.
Амореите са част от т.нар. западни семити, от които е и родът на Авраам.
Ето по нататък какво пише авторът за същата етническа група: „Хората от градовете в Месопотамия бързо забелязват странностите в начина им на живот и ги наричат – планинците, които не знаят що е зърно, не знаят що е град, които търсят в пръстта трюфели и не умеят да коленичат, които ядат сурово месо, които приживе не знаят що е дом, а след смъртта си тръгват непогребани. Чак до началото на 1-во хилядолетие пр. Хр. жителите на Месопотамия коментират необичайните прически и странните дрехи на пришълците.”
Тази история ме впечатли с това, че, когато планинците са слезли от планините, тогава вече в Месопотамия е имало изградени градове с култура и писменост. Това означава, че амореите /западните семити/ са различен етнос от шумерите!
Акад. Цонев твърди, че голяма част от учените „винаги изтъкват разликите между шумери и семити и ги определят като две етнически групи”.
И още допълва: „Според някои автори в основата на деленето стои религията. През втората половина на III хил. пр. н. е. в района на Северна Месопотамия (Акад) се развива главно семитска религия, докато в Южна Месопотамия – шумерска религия.”
Вече знаем, че много преди да пристигнат западните семити, в Месопотамия са почитали боговете Баал и Дингир – Уту. Но кой бог са почитали тези семити, когато са дошли в земите на Акадците… май много не е ясно…
И ето, в такива времена се появява на сцената Аврам и потомството му.
Какво се знае за Авраам?
Най-важното, което знаем за него е, че основателят на Юдейския народ, е пастир. Като такъв той е принуден да преминава от място на място, за да търси чисти води и добра паша за стадата си /типично за семитите, защото по това време много от тях не живеят в градовете/. В своите скитания Авраам заедно с баща си, жена си и племенника си Лот отива в Харан /Северна Месопотамия/. Там умира баща му и забележете.., тогава Бог… заповядва на Авраам да напусне страната си и му обещава „да направи от неговото потомство велик народ”!..
Какво следва по нататък?
Авраам продължава пътя си към Канаан заедно със своята жена и племенника си. Когато Авраам пристигнал до покрайнините на някакъв град, Бог отново му се явява и пак обещава да даде целия Канаан на неговото поколение и да го направи безбройно, “както е пясъка на земята”. След това Авраам започнал да скита по Канаан, изграждайки съоръжения за жертвоприношения на Бога!?!
Според мен, точно с тези съоръжения за жертвоприношения Авраам е положил основите, върху които да „стъпи” новият „Бог твой” на Юдеиския народ… Без тях едва ли би имало в днешно време Ехова и т.н… Но това е друга тема…
Така че може да се каже, че този нов „Бог твой” е различен от Баал и от Дингир – Уту.
Нека все пак да не забравяме, че по време на тия скитания, когато Авраам е правел съоръженията, той е бил заедно с жена си и племенника си. Може би на Лот не му е харесало това, което е правел неговият чичо, и затова може да са се скарали и разделили по-късно…
Предлагам откъс от книгата на Мирча Елиаде „Митът за вечното завръщане”, в която намерих обобщено голяма част от казаното дотук:
„....Евреите считали всяко историческо бедствие за наказание, наложено им от Яхве в момент на гняв срещу потъналия в грехове богоизбран народ. Няма необяснимо военно поражение, нито напразно страдание, защото зад „събитието“ винаги прозира волята на Яхве. Нещо повече, тези катастрофи били необходими, предвидени от Бога с цел да накара еврейския народ да не се отклонява от предначертания път, следвайки религиозния завет на Мойсей. И действително всеки път, когато историята дава възможност за това, при всеки период на мир, спокойствие и относително замогване, евреите се отдалечават от Яхве и се стремят към божествата на своите съседи като Баал и Астарта. Единствено историческите трусове ги вкарват отново в правия път, обръщайки силом погледа им към истинския Бог. „Тогава те се обръщали към Вечния с думите: ние съгрешихме, защото изоставихме Вечния и тръгнахме да служим на Баали и на Астарти; сега те умоляваме, избави ни от ръцете на неприятелите, и ние ще ти служим[1]“.
Това обръщане към правия Бог в часа на изпитанието напомня отчаяния жест на първобитния човек, който преоткрива съществуването на Върховното същество едва в при сблъсък с крайно тежък проблем и след като опитите да предотврати фаталния изход чрез намесата на други божествени „форми“ (богове, предци, демони) се оказват безрезултатни. Евреите обаче, още с появата на големите военни империи (асиро-вавилонските на първо място) на техния исторически хоризонт, живеят непрекъснато под заплахата, възвестена им от Яхве с думите: „Ако не се вслушате в гласа на Вечния, ако не се подчините на нарежданията Му, Неговата десница ще се вдигне срещу вас, както се вдигна и срещу бащите ви”"
…А всичко това поражда много страх…
Непрочетено мнение от men » 07 апр 2009, 19:48
Цитат от книгата "Баалгури":
Около 2000 г.пр.н.е. народа на Авраам се оказва заобиколен от древни народи почитащи Върховния Бог Баал и Богинята Майка Астарта/Кибела/, а също и Бог Дингир – Уту или Даган. Тези народи са имали знанието за Баал и Дингир и са изградили храмове в тяхна чест. Баал и Дингир са почитани на доста голяма територия, която обхваща Балканите, Мала Азия, Близкия изток и Междуречието.
Богът, който говори на Авраам е различен от Баал и от Дингир-Уту!
Този друг Бог заповядва на Авраам да напусне страната си и му обещава
„да направи от неговото потомство велик народ”.
След това този Бог обещава на Авраам цялата Ханаанска земя и безбройно потомство.
През своето скитане из Ханаанската земя, Авраам изгражда съоръжения за жертвоприношения на своя Бог. Чрез Авраам този нов „Господ, Бог твой” маркира територията на народа, който по късно, ще започне люта битка с народите почитащи и пазещи знанието за Баал. Да не забравяме какво е представлявало светилището в чест на Баал - То се е състояло от стълб с 2 рога на него и два обелиска в подножието му, намиращи се на върха на планина. Но Баал не е името на божеството, а название за Господ. Явно народите почитащи Баал са правили разлика между божествата и Господ.
Имало е периоди, когато народа Авраамов се отклонявал от „правия път” и е почитал божествата на своите съседи.
„И действително всеки път, когато историята дава възможност за това, при всеки период на мир, спокойствие и относително замогване, евреите се отдалечават от Яхве и се стремят към божествата на своите съседи като Баал и Астарта.”
За всеки престъпил заповедите на новият „Господ, Бог твой” има яростен гняв, съд и
още нещо…..
3. Израил се привърза за Ваалфегора; и Господният гняв пламна против Израиля.
4. Тогава Господ рече на Моисея: Хвани всичките първенци на людете и обеси ги за Господа пред слънцето, за да се отвърне от Израиля Господният яростен гняв.
5. И Моисей рече на Израилевите съдии: Убийте всеки подчинените си човеци, които се привързаха за Ваалфегора.
Баал е заклеймен в Стария завет като бог на злото, т.к. Баал не е Богът на Авраам, Мойсей и техния народ. Схемата ни е позната и днес едни са правоверни други са…гяури и т.н.
Но кой всъщност е Богът на Авраам и Мойсей, това че е различен от Баал разбрахме?!
Участниците в този форум имаме знанието за Океана на Съзнание и пластовете на Крешака…..
Припомням думите на sum:
„Аз също използвам тези думи, за да мога да разгранича първо пластовете от Крешака и второ, за да разгранича Бог от Господ. Но по времето на Премъдрите е нямало никакви богове и т.н.. Те никога не са боравили с такива понятия!..
Така че това, което днес вие знаете за Господ.., Премъдрите са Го наричали с думата… Баал /по-точно е БЛаал/!!! А Неговата Сила /на Баал/ вече се сещате, че е носела името КиБаал /КиБЛаал или Кибела/!”
За мен е важно – Къде в пластовете на Крешака се намира Богът на народа Авраамов?
Богът, които заповядва да бъдат разрушавани светилищата в чест на Баал!
Богът, който изсипва своя яростен гняв към всеки, който почита Баал!
Непрочетено мнение от Миротворец » 08 апр 2009, 08:17
Не е ли Ташкан-Ал-Бин въпросният "бог"?
Непрочетено мнение от men » 08 апр 2009, 10:57
От горния цитат разбираме, че Едомците наричали себе си Божии войни и са изповядвали МОНОТЕИЗЪМ БЕЗ ИЗОБРАЗЯВАНЕ НА БОГ и тяхното светилище е всъщност знак, паметник по скоро СИМВОЛ на ЕДИНСТВЕНИЯ БОГ. Вече казахме, че Баал-Бел е нещо различно от Божество, Баал-Бел е названието на Върховния Бог, на Господ!
Това според мен е много важно, защото едомците не са били идолопоклонници. Колоната увенчана с два рога и двата по малки обелиска в подножието за едомците не е някакъв идол, а символ на тяхното знание за всемира.
Тяхното знание за всемира не е било угодно на Бога почитан в Ерусалим и този друг
„Господ, Бог твой” заповядва „ да бъдат унищожени вашите идоли и строшени вашите слънчеви стълбове”!!!
„След тези събития поставянето на свещен стълб в светилищата се забранява (Второзаконие 16:22 не си поставяй стълб, понеже това мрази Господ, Бог твой, Йезекил 6:4 и жертвениците ви ще бъдат опустошени, стълбовете ви в чест на слънцето ще бъдат строшени... и добавя в 6:6 - за да бъдат унищожени вашите идоли и строшени вашите слънчеви стълбове).”
Едомците не са идолопоклонници, но за да се унищожи тяхната религия, колко му е да
ги обявиш за такива! Все пак за разрушаването на тяхното светилище е била нужна
формална причина. И така йерусалимският цар Йосия разрушава светилището на Едомците. ….Започва ожесточена борба…..
"БиБал е оставил името си върху корицата на Библията, а с него и името на бог Бал, въпреки че в нея не са казани ласкави думи за него. Главното историческо повествовоние в Библията е борбата в тогавашен Балистан между последователите на бог Бал и тези на бог Ехова, дошли от Египет. Тогава побеждават последователите на Ехова, но както писа в една своя книга Мирча Елиаде „Борбата между Бал и Ехова още не е завършила.”
Непрочетено мнение от sum » 08 апр 2009, 11:26
Точно за него става въпрос, Миротворец!!!
Съвсем отговорно мога да заявя, че това е мистериозният „Бог твой”, който изпитва негативни емоции спрямо хората, като например „пламнал гняв”.., „яростен гняв”.., и изисква от своите поданици „подчинение”.., Бог, който „предизвиква катастрофи, за да накара еврейския народ да не се отклонява от предначертания от него път”…
Това е съвършеният контрол върху съзнанието!!!
Миротворец, сигурно се сещаш, че в книгата си отделих цяла глава за историята на Ташкан Ал-Бин и, ако си обърнал внимание, там пиша, че той е роден през 2800 г.пр.н.е. в територията днешна Сирия!..
Преди да се роди Авраам /около 2000 г.пр.н.е./, Ташкан може би се е опитвал да вербува други люде по онова време, но тогава явно хората не са се връзвали на неговите номера… Все пак сетивата им не са били толкова закърнели и хората много добре са виждали кое съзнание от отвъдното какво им говори…
В едно развито общество, носещо хилядолетно знание за устройството на света с всички богове в него, е невъзможно да лансираш откачени идеи, като например тези, дадени от Ташкан Ал-Бин. Но на един прост човек, който освен да пасе овце… и в живота си друго не знае, на такъв глупав ум много лесно можеш да въздействаш и да го убедиш, че е богоизбран за „велика” мисия на духовен световен водач!..
Контролът от страна на Ташкан /върху съзнанията на хората/ в днешно време нямаше да бъде с такива размери и мащаби, ако Авраам не беше обикалял и изграждал съоръжения за жертвоприношения…
Следващият стълб за контрол върху съзнанията на хората е създаден от Мойсей!..
Жалкото в случая е, че нито Авраам, нито Мойсей или който и да е техен пророк изобщо някога са разбирали, че са били перфектно манипулирани… Но те не са виновни… Нещата са много по-сложни…
…Сега, докато пиша тези редове, една муха дразнещо обикаля около мен…
…Кацна на монитора…
…Седи и ококорено ме гледа…
…И аз я гледам…
…Тя продължава да ме гледа… и аз започвам да се чудя - мухата не се кланя на никой.., ама хората се кланят!..
Непрочетено мнение от kagamia » 28 май 2011, 20:55
Прилагам снимки на светилището, за което пише Л. Тошев, а върхът Моисеев се нарича ''Небо''. Там е имало древен храм, в чиито руини християните са побързали да вдигнат църква. Това е линк към албума ми : https://www.facebook.com/media/set/?set ... 0002747700
2010.1273439918.44.jpg (115.75 KиБ) Видяна 4117 пъти
images.jpg (9.91 KиБ) Видяна 4127 пъти
svet.jpg (10.47 KиБ) Видяна 4123 пъти